หุ้น IPO ครึ่งปี 59 ปัง ปัง ปัง!
ครึ่งแรกของปี 2559 ถือเป็นช่วงเวลาแห่งความเงียบเหงาในตลาดหุ้นแรกของตลาดหุ้นไทยอย่างแท้จริง ด้วยจำนวนหุ้นที่เข้าจดทะเบียน และปริมาณเงินที่ระดมได้จากตลาดจะน้อยกว่าครึ่งแรกของปีก่อนก็ตามที แต่สิ่งที่ถือว่าโดดเด่นอย่างชัดเจนที่ไม่อาจปฏิเสธได้ก็คือ หุ้นทุกตัวที่เข้ามาซื้อขายในตลาดแรกของปีนี้แล้วเข้ามาจดทะเบียนต่อเพื่อการซื้อขายในตลาดรอง ประสบความสำเร็จ “ปัง ปัง ปัง”…. อย่างชื่นหน้าชื่นตากันทั่วไปไม่มีเว้นถือเป็นข่าวดีอย่างยิ่ง
10 ก.ค. 2559

ครึ่งแรกของปี 2559 ถือเป็นช่วงเวลาแห่งความเงียบเหงาในตลาดหุ้นแรกของตลาดหุ้นไทยอย่างแท้จริง ด้วยจำนวนหุ้นที่เข้าจดทะเบียน และปริมาณเงินที่ระดมได้จากตลาดจะน้อยกว่าครึ่งแรกของปีก่อนก็ตามที แต่สิ่งที่ถือว่าโดดเด่นอย่างชัดเจนที่ไม่อาจปฏิเสธได้ก็คือ หุ้นทุกตัวที่เข้ามาซื้อขายในตลาดแรกของปีนี้แล้วเข้ามาจดทะเบียนต่อเพื่อการซื้อขายในตลาดรอง ประสบความสำเร็จ “ปัง ปัง ปัง”…. อย่างชื่นหน้าชื่นตากันทั่วไปไม่มีเว้นถือเป็นข่าวดีอย่างยิ่ง
ความสำเร็จจากการเข้าเทรดที่สูงกว่าราคาหุ้นจองในตลาดแรก เมื่อเข้าเทรดในตลาดรองวันแรก หุ้นTPBI ปิดเทรดสูงกว่าราคาขาย IPO 32.41% , GTB ปิดเทรดสูงกว่าราคาขาย IPO 57.39% , CHEWA ปิดเทรดสูงกว่าราคาขาย IPO 26.25%, ASN ปิดเทรดสูงกว่าราคาขาย IPO 27.50%, BM ปิดเทรดสูงกว่าราคาขาย IPO 35.42% และ NETBAY สุดจี๊ดสุดๆ ของหุ้น IPO ที่ราคาหุ้นปิดเทรดสูงกว่าราคาขาย IPO ถึง 182.50% ส่วนกองทุน GVREITปิดเทรดสูงกว่าราคาขาย IPO 45%
หลังจากนั้น ราคาที่ซื้อขายในตลาดรองของราคาหุ้นดังกล่าวมาถึง ณ วันที่ 30 มิ.ย.59 พบว่า หุ้นส่วนใหญ่ราคาหุ้นยังยืนเหนือราคาหุ้นเสนอขาย ซึ่งมีเพียง CHEWA ที่ราคาปรับตัวลงมาต่ำกว่าราคาเสนอขาย โดยลบไป 0.63% ซึ่งเป็นเรื่องปกติที่ราคาหุ้นจะมีความผันแปร เพราะเป็นเรื่องของการเก็งกำไรเป็นสำคัญ ซึ่งสามารถวิเคราะห์เชิงเทคนิคและพื้นฐานได้ ซึ่งอาจจะทำให้ผู้ซื้อหุ้น IPO กำไร หรือขาดทุนได้ ขึ้นอยู่กับการประเมินความเสี่ยงว่าจะแม่นยำเพียงใด
ทั้งนี้ทั้งนั้น บรรยากาศโดยภาพรวมของหุ้นน้องใหม่ในครึ่งแรงของปี 2559 ถือว่ายังแข็งแกร่ง เนื่องจาก“เด่นมากกว่าดิ่ง” ซึ่งอานิสงค์นี้จะทำให้หุ้น IPO ครึ่งปีหลังจะยังคงมีเสน่ห์ และดึงดูดนักลงทุนที่ชอบหุ้น IPO ต่อไป แม้ว่าปีนี้หุ้น IPO จะรอคิวเข้าเทรดในตลาดหลักทรัพย์น้อยกว่าปีก่อนก็ตาม
ดังนั้นประเด็นการเลือกหุ้นว่าตัวไหนดีหรือไม่ดีนั้น หากเป็นนักลงทุนแบบเน้นคุณค่าแล้ว จะต้องศึกษาธุรกิจต่างๆ ที่ปรากฏในหนังสือชี้ชวนให้ละเอียดรอบคอบว่า บริษัทผู้ออกหลักทรัพย์นั้นประกอบกิจการอะไร มีฐานะการเงินและผลประกอบการในอดีตเป็นอย่างไรบ้าง ใครเป็นผู้ถือหุ้นหรือผู้บริหาร บริษัทต้องการขายหุ้นประเภทใด ราคาเท่าไร จะเอาเงินไปทำอะไร มีผลตอบแทนและความเสี่ยงเป็นอย่างไร
…
 
บริษัทหลักทรัพย์จดทะเบียนเข้าใหม่ครึ่งปีแรก 2559